stanford-oval/wikipedia huggingface dataset:
Vätternrundan

Osuus Vätternrundanin reitistä.
Maaliviiva vuonna 2008.
Vätternrundan on yksi maailman suurimmista pyöräilytapahtumista. Se järjestetään vuosittain Ruotsissa, ja osallistujat pyöräilevät Vättern-järven ympäri yhteensä 300 kilometrin matkan maanteitä pitkin. Reitti alkaa Motalan kunnasta, jossa sijaitsee kisakeskus. Vätternrundania edeltävän kahden viikon aikana Motalassa järjestetään muitakin pyöräilytapahtumia, kuten 150 kilometrin pituinen Halvvättern, ainoastaan naisille tarkoitettu 100  kilometrin Tjejvättern sekä lapsille suunnattu kahden kilometrin Minivättern.
Vuoden 2008 Vätternrundanissa liikkeelle lähti 15 945 osallistujaa yli 30 eri maasta. Heistä 15 205 sai pyöräiltyä reitin loppuun asti. Vuonna 2009 ilmoittautujia oli lähes 18  000. Osanottajien suuren määrän vuoksi tapahtumaa ei järjestetä yhteislähtönä, vaan esimerkiksi vuonna 2008 pyöräilijät lähetettiin liikkeelle 50–70 hengen ryhmissä, jotka aloittivat matkansa kahden minuutin välein. Ensimmäinen ryhmä aloitti kello 20 perjantai-iltana ja viimeinen kello viiden aikaan lauantaiaamuna.
Vätternrundan järjestettiin virallisesti ensimmäisen kerran perjantaina 17. kesäkuuta 1966. Tapahtuman taustalla oli urheilulääketieteen edustajan, professori Sten-Otto Liljedahlin halu tehdä käytännön kokeita yhteyksistä kovan harjoittelun ja veden- ja ruoantarpeen välillä. Tämän vuoksi hän ja paikallinen pyöräkauppias Ewert Rydell järjestivät vuonna 1965 pyöräilyjä Vättern-järven ympäri.
Vuodesta 1974 lähtien Vätternrundanin reitti on kulkenut myötäpäivään, mitä ennen se pyöräiltiin vastapäivään. Pyöräilykypäristä tuli pakollisia 1984.
Aiheesta muualla

Kuvia tai muita tiedostoja aiheesta Vätternrundan Wikimedia Commonsissa
Viralliset sivut (Arkistoitu – Internet Archive) (ruotsiksi) (englanniksi) (saksaksi)
Viktor Svedberg

| Viktor Svedberg |
| --- | --- |

Henkilötiedot
Syntynyt: 24. toukokuuta 1991 (ikä 33) Göteborg, Ruotsi
Kansalaisuus:   Ruotsi   Kazakstan
Jääkiekkoilija
Pelipaikka:  puolustaja
Maila:  vasen
Pituus:  206 cm
Paino:  107 kg
Pelaajaura
Pääsarjaura:  2010–
Aik. seurat:  Rögle BK (SEL) Frölunda HC (SEL/SHL) Chicago Blackhawks (NHL) Rockford IceHogs (AHL) Linköping HC (SHL) Barys Nur-Sultan (KHL) TsSKA Moskova (KHL) Avangard Omsk (KHL) HK Poprad (SloEL)
Viktor Svedberg (s. 24. toukokuuta 1991 Göteborg, Ruotsi) on ruotsalais-kazakstanilainen jääkiekkopuolustaja. Svedberg edustaa Kazakstanin maajoukkuetta. Isokokoinen Svedberg on peräti 206 cm pitkä ja 106 kg painava. Hän on AHL:n pisin pelaaja kaudella 2015–2016 ja NHL:n puolella Svedbergin kanssa pisimmän pelaajan titteliä jakaa Zdeno Chára. Svedbergin vahvuuksiin kuuluu koko, ulottuvuus, kaksinkamppailut ja alivoimapelaaminen. Hänen heikkouksiinsa kuuluu luistelu ja pelikäsityksen puute.
Ura

Svedberg on Göteborgs IK:n kasvatti. Hän siirtyi juniorina sittemmin Rögle BK:hon, jossa Svedberg teki debyyttinsä miesten peleissä esiintymällä yhdessä Kvalserien-ottelussa keväällä 2009. Hän palasi kaudeksi 2009–2010 kotikaupunkiinsa Göteborgiin ja siirtyi Frölunda HC:n J20-junioreihin. Svedberg nousi toisella kaudellaan 2010–2011 joukkueen varakapteeniksi ja oli tehoilla 5+17=22 Frölundan tehokkain puolustaja. Hän sijoittui J20 SuperElitin puolustajien pistepörssissä kymmenenneksi. Svedberg voitti kauden päätteeksi mestaruuden. Hän voitti kauden aikana myös A-nuorten European Trophyn mestaruuden. Svedberg debytoi kauden aikana myös Frölundan Elitserien-joukkueessa pelaten yhdeksän runkosarjaottelua ilman tehopisteitä.
Toukokuussa 2011 Svedberg teki kaksivuotisen Elitserien-sopimuksen Frölundan kanssa. Hän teki Elitserien-uransa avausmaalin 15. syyskuuta 2011 vieraissa MODO:a vastaan. Svedbergin osuma ratkaisi voiton Frölundalle. Yhteensä hän teki tulokaskautensa 2011–2012 aikana 55 runkosarja- ja kuudessa playoff-ottelussa tehot 3+2=5.
Toukokuussa 2013 NHL-varaamaton Svedberg teki vuoden mittaisen AHL-sopimuksen Rockford IceHogsin kanssa. Hän osallistui samana syksynä myös NHL-joukkue Chicago Blackhawksin harjoitusleirille. Svedberg teki lokakuussa joukkueen kanssa kaksivuotisen tulokassopimuksen. Hän pelasi kauden 2013–2014 kuitenkin kokonaan AHL:ssä tehden 35 runkosarjaottelussa tehot 2+7=9. Myös kausi 2014–2015 eteni kokonaan farmissa. Elokuussa 2015 Svedberg teki vuoden mittaisen jatkosopimuksen Blackhawksin kanssa.
Kaudeksi 2015–2016 Svedberg otti paikkansa Blackhawksin NHL-avauskokoonpanosta. Hän teki NHL-debyyttinsä runkosarjan toisella kierroksella 9. lokakuuta 2015 vieraissa New York Islandersia vastaan. Svedberg sai ottelussa jääaikaa 16.19 minuuttia. Hän teki NHL-uransa avausmaalin 15. lokakuuta 2015 vieraissa Washington Capitalsia vastaan. Svedberg teki 15 ottelussa tehot 1+1=2, kunnes hänet lähetettiin farmijoukkue Rockford IceHogsiin marraskuussa 2015.
Vyndin Ostrov

Vyndin Ostrov (ven. Вындин Остров) on kylä ja maalaiskunta Leningradin alueen Olhavan piirissä Venäjällä. Se sijaitsee Olhavajoen länsirannalla 15 kilometriä Olhavan kaupungista etelään. Kunnan pinta-ala on 330 neliökilometriä. Asukkaita on 1 700 henkeä (vuonna 2009).
Kunta rajoittuu koillisessa Olhavan kaupunkiin, kaakossa Berežkin kuntaan, lännessä Kirišin piiriin ja luoteessa Kiselnjan kuntaan. Sen kautta kulkee Uuden Laatokan ja Zujevon välinen maantie sekä Olhavan ja Tšudovon välinen rautatie. Keskuskylän lisäksi kuntaan kuuluu 16 kylää: Bolotovo, Bor, Borgino, Boronitševo, Gostinopolje, Hotovo, Kozarevo, Morozovo, Moršagino, Plotitšnoje, Pomjalovo, Terebotševo, Tšažešno, Volkovo, Zadnevo ja Zalesje.
Seudulla on maidon tuotantoon erikoistunut maatalousyritys. Suuri osa väestöstä työskentelee rautatieliikenteen palveluksessa. Palveluihin kuuluvat koulu, lastentarha, ensiapuasema, posti ja pankki.
Aiheesta muualla

Vyndin Ostrovin kunnan sivusto (venäjäksi)
Vätti

| Vätti |
| --- | --- |

 Kaupungin kartta, jossa Vätti korostettuna.  Turun kaupunginosat
Kaupunki:  Turku
Suuralue:  Länsikeskus
Pinta-ala:  ? km² 
Väkiluku:  ?? (?)
Väestötiheys:  ? as./km²
Työpaikkoja:  ? kpl ?  (?)
Osa-alueet:  ?
Vätti on Turun kaupunginosa keskustan pohjoispuolella. Asukkaita Vätissä on 2 990 (vuonna 2004), joista 95,45 % on suomenkielisiä, 2,37 % ruotsinkielisiä ja 2,17 % muunkielisiä.
Vätissä on sekä pientaloja, Hepokullan kerrostalolähiö että teollisuutta. Alueen läpi virtaa Kovasoja.
Vuosina 1970–2016 Vätissä sijaitsi viereisen Kastun kaupunginosan mukaan nimetty Kastun koulu, alun perin Raunistulan yhteislyseo, sitten Kastun koulu ja lukio ja loppuaikoina vain Kastun lukio. Koulurakennukset purettiin 2016 sisäilmaongelmien vuoksi ja tilalle rakennettiin vuoden 2019 alusta toimintansa aloittanut Kastun päiväkoti.
Kuvia

Wikimedia Commonsissa on kuvia tai muita tiedostoja aiheesta .
Raunistulan koulu.
Rauninaukion päiväkoti.
Vynnyky

| Vynnyky Винники |
| --- | --- |
 Näkymä Vynnykyyn
 lippu:  vaakuna
Valtio:   Ukraina
Alue:  Lvivin alue
Piiri:  Lvivin piiri
Pinta-ala:  
 – Kokonaispinta-ala:  6,6 km²
Väkiluku (2021, arvio):  18 527
Aikavyöhyke:  UTC+2
 – Kesäaika:  UTC+3
 
 www.rada-vynnyky.gov.ua 
Infobox OKVirheellinen NIMI-arvo: 
Vynnyky (ukr. Ви́нники, puol. Winniki) on Ukrainassa Lvivin alueella sijaitseva kaupunki. Vynnykyn kunta sijaitsee Lvivin piirissä. Kaupungin väkiluvuksi arvioitiin 18 527 asukasta (vuonna 2021).
Vynnyky kuuluu puolalais-ukrainalaisen Galitsian vaikutuspiiriin, ja se on vaihtanut omistajaa vuosisatojen aikana useasti.
Aiheesta muualla

Kuvia tai muita tiedostoja aiheesta Vynnyky Wikimedia Commonsissa
Taittopolkupyörä

Napavaihteellinen Brompton.
Kuljetusasentoon taitettu Brompton.
Birdy Rohloff 2011



Taitettu polkupyörä makuuvaunussa
Taittopolkupyörä (englanniksi folding bicycle) on polkupyörä, jonka rungon saa taitettua kahtia saranakohdastaan avaamalla kiinnitys. Yksiosaisessa rungossa rungon taittaminen tarvitsee vain yhden saranan. Taittopolkupyörissä voi rungossa olla myös kaksi niveltä, jolloin pyörä kokoon taitettuna on vieläkin pienempi.
Taittopolkupyörän toiminta-ajatuksena on säästää tilaa kuljetettaessa polkupyörää käyttöpaikalle ja takaisin, jotta sitä voitaisiin kuljettaa helposti esimerkiksi henkilöauton tavarasäiliössä, junassa, pienveneessä, linja-autossa ja lentokoneessa tai kantaa laukussaan.
Yleisin taittopolkupyörien käyttäjäryhmä ovat työmatkapyöräilijät[lähde? ], sillä nopeasti ja pieneen kokoon taittuvan pyörän voi ottaa käsimatkatavarana kaikkiin joukkoliikennevälineisiin ilman lisämaksua.  Kotona taittopyörää voi säilyttää komerossa tai vaatenaulakossa. Työpaikalla pyörän voi viedä esimerkiksi oman työpöydän alle. Taittopolkupyörien yleistymisen syynä on myös autoilun kallistuminen ja pysäköintimahdollisuuksien sekä kalleus että väheneminen.
Taittopolkupyörän malli on aikaisemmin kaupungeissa käytettyjen nuorisopyörien, kuten Jopon, Ponin tai niitä muistuttavan 1970-luvun Nopsan kaltainen.[lähde? ] Taittopyörässä on matala runko ja pienet, usein enintään vain 20 tuumaa halkaisijaltaan olevat renkaat, jotka tekevät siitä vähän tilaa vievän.
Runko

Yksiosaisen rungon taittamiseen tarvitaan yksi runkosarana, jonka lukitsin on varmistettu aukeamiselta ajon aikana. 1970-luvulla taittopolkupyörien rungon sarana oli yleensä keskellä runkoa ja lukittu salvan lisäksi myös ruuvilla. Uusissa malleissa on oma varmistussalpa, jolloin ruuvin kiinni ruuvaamiseen ei tarvitse käyttää aikaa. Jotkin valmistajat ilmoittavat pyörän ajokuntoon saattamisen tarvittavan ajan vaihtelevan mallista riippuen 10 sekunnista 15 sekuntiin.[lähde? ]
Runkosaranan paikkoja ovat olleet myöhemmin rungon etuosa lähellä haarukkaa tai myös lähellä satulanputkea. Rungon muoto on muuttunut suorasta putkesta kaarevaksi.
Bromptonissa, on kaksi runkoniveltä, jolloin rungon pituus (akseliväli) on vain 20 mm vähemmän kuin isolla miesten pyörällä. Rungon lyhyys korvataan sillä, että satulan putki osoittaa tavanomaista voimakkaammin takaviistoon ja polkupyörän ohjaustangon putki etuviistoon.
Renkaat

Taittopolkupyörä on pienikokoinen yleispyörä, joten sen runko ei voi olla pitkä eivätkä renkaat voi olla suuret. Ne voivat olla halkaisijaltaan normaalin polkupyörän 26 tai 28 tuuman kokoiset. Ajossa 20 tuuman rengas poimii kuopat huomattavasti herkemmin kuin isommat renkaat. Tasaisilla alustoilla vakiopolkupyörän ja taittopolkupyörän ero on vähäisempi.
Voimansiirto

Taittopolkupyörän perusmalli on ketjuvetoinen ja yksivaihteinen, mutta jotkin valmistajat, kuten yhdysvaltalainen Dahon ovat tuottaneet jo napavaihteella ja ratasvaihteella toimivia malleja.
Kuljetettavuus

Taittopyöristä pyritään tekemään kevyitä, mutta kaikkein perinteisimpiin menetelmiin ja ratkaisuihin perustuvien taittopolkupyörien paino voi olla lähes 15 kiloa. Alun perin taittopolkupyörä on voinut olla helposti henkilöauton takakontissa tai veneessä kuljetettava kulkuväline, jonka äärimmäinen keveys ei ole ollut tarpeen.kenen mukaan?
Taittopyörää voi kantaa myös suuressa olkalaukussa esimerkiksi junaan. Suurissa kaupungeissa taittopyöriä käytetään metroliikenteen syöttöliikennevälineinä.
Painoa vähentää teräksen korvaaminen alumiinilla tai titaanilla, mutta sitä lisäävät lokasuojat, vaihteet ja tavarateline. Monissa taittopyörissä ei ole vakiovarusteena lukkoa.
Ohjaustanko

Joidenkin taittopolkupyörien ohjaustangon voi taittaa, jolloin sitä on helpompi kuljettaa.
Pienet taittopolkupyörät

Taittopolkupyörissä on myös ainoastaan lapsille sopivia malleja. Pieniä taittopolkupyöriä ovat myös sellaiset, jotka eivät sovi epätasaiselle tai pehmeälle alustalle, vaan korvaavat potkulaudan tai rullaluistinten kaltaista liikkumista sisätiloissa, kuten lentoasemilla tai tehtaiden tuotantolinjoilla. Näitä pyöriä ei voi käyttää ulkona ainakaan pehmeillä hiekka-alustoilla, jolloin käyttöala on rajoitetumpi kuin yleensä polkupyörillä.
Hinnat

Suomessa halvimmat taittopolkupyörät ovat maksaneet noin 100 €, ja tavalliset Kiinassa valmistetut noin 200 €. Kalleimmat taittopolkupyörät maksavat noin 1 500 €, ja napavaihteellisina tai ratasvaihteelisina noin 600 eurosta ylöspäin. Saksalaisten testien mukaan korkealaatuisiksi luokiteltavien taittopyörien hinnat alkavat noin 700 eurosta.[lähde? ]
Taittopolkupyörämerkkejä

Ammaco
A. S. Bikes
Bicycles4U
Brompton
Compass
Dahon
Challenge
Gekko
Jippo
Strida
Raleigh
Reflex
Tesco Direct (kaupan merkki)
Universal
Viking Safari
Aiheesta muualla

Kuvia tai muita tiedostoja aiheesta Taittopolkupyörä Wikimedia Commonsissa
Ratasvaihteellinen Dahon Mµ SL 2009, joka painaa 8,3 kiloa ja jossa on 20 tuuman pyörät.
Via Domitiana

| Via Domitiana |
| --- | --- |
 Via Domitianan sijainti Italiassa.
Maa:  Rooman valtakunta
Alkupiste:  Sinuessa
Reitti:  Cumae – Puteoli
Päätepiste:  Neapolis
Muodostettu:  n. 81–96
Via Domitiana oli roomalainen tie, joka kulki Latium et Campaniassa Italiassa ja johti Sinuessasta Neapoliihin.
Historia

Via Domitianan rakennutti keisari Domitianus, joka hallitsi vuosina 81–96, ja josta tie sai nimensä. Via Domitiana oli tarkoitettu oikaisemaan reittiä Roomasta Puteoliin, Misenumiin ja Baiaehen, siinä missä aiemmin roomalainen tie niihin oli kulkenut mutkaa Cumaen ja Neapoliin kautta. Statius on jättänyt tiestä mahtipontisen kuvauksen.
Reitti

Via Domitiana jatkoi Via Appiaa Tyrrhenanmeren rannalla olleesta Sinuessasta. Siinä missä Via Appia lähti Sinuessasta sisämaahan Capuaan päin, Via Domitiana jatkoi etelään samaa rannikkoa pitkin. Se ylitti Volturnus (nyk. Volturno) -joen siltaa pitkin lähellä sen suuta, ja kulki tämän jälkeen lähellä merenrantaa Cumaeen, josta se suuntasi Puteoliin. Sieltä tie jatkoi Cumaenlahden rantaa Neapoliihin osuutta, joka oli ollut olemassa jo ennestään.
Itinerarium Antonini Augustin mukaan tien asemapaikat ja niiden väliset etäisyydet olivat:
| Kaupunki tai muu asema | Nykyinen paikka | Etäisyys edellisestä> mailia | Etäisyys edellisestä> km (n.) |
| --- | --- | --- | --- |
| Sinuessa | Mondragone |  |  |
| Liternum | Tor di Patria | 24 (oik. 14) | 35,5 (20,7) |
| Cumae |  | 6 | 8,9 |
| Puteoli | Pozzuoli | 3 | 4,4 |
| Neapolis | Napoli | 10 | 14,8 |
Via Appialta johti Neapoliihin myös toinen tie, joka erkaantui Via Appiasta Capuassa ja kulki Atellan kautta.
Aiheesta muualla

Kuvia tai muita tiedostoja aiheesta Via Domitiana Wikimedia Commonsissa
Roomalaiset tiet
| --- | --- |
Italiassa:  Via Aemilia · Via Aemilia Scauri · Via Amerina · Via Annia · Via Antiatina · Via Appia · Via Ardeatina · Via Augusta Sallentina · Via Aurelia · Via Aurelia (Venetia) · Via Aurelia Aeclanensis · Via Caecilia · Via Campana · Via Cassia · Via Ciminia · Via Claudia Augusta · Via Claudia nova · Via Claudia Valeria · Via Clodia · Via Collatina · Via Cornelia · Via Domitiana · Via Flaminia · Via Flaminia militare · Via Fulvia · Via Gemina · Via Herculia · Via Julia Augusta · Via Labicana · Via Latina · Via Laurentina · Via Minucia · Via Nomentana · Via Ostiensis · Via Pompeia · Via Popil(l)ia · Via Popil(l)ia · Via Portuensis · Via Postumia · Via Praenestina · Via Quinctia · Via Salaria · Via Selinuntina · Via Setina · Via Severiana · Via Sublacensis · Via Tiberina · Via Tiburtina · Via Trajana · Via Valeria · Via Valeria (Sisilia)
Britanniassa:  Akeman Street · Ermine Street · Fosse Way · Icknield Street · King Street · Watling Street
Muualla:  (Via Agrippa) · Via Aquitania · Via Augusta · (Via Belgica) · Via Domitia · Via Egnatia · Via Flavia · Via Julia Augusta · Via maris · Via militaris · Via Nerva · Via nova · Via Pontica · (Via Raetia) · Via Trajana nova
Villaspeciosa

| Villaspeciosa (Biddaspitziòsa) |
| --- | --- |
 Sijainti Etelä-Sardinian maakunnassa
 Villaspeciosa
 Koordinaatit: 39.311°0′0″N, 8.926°0′0″E 
Valtio:   Italia
Alue:  Sardinia
Maakunta:  Etelä-Sardinian maakunta
Pinta-ala:  
 – Kokonaispinta-ala:  27,19 km²
Korkeus:  7 m
Väkiluku:  2 570
Aikavyöhyke:  UTC+1
 – Kesäaika:  UTC+2
Postinumero:  09010
Suuntanumero(t):    070
Rekisterikilpi:  SU
 
 http://www.comune.villaspeciosa.ca.it 
Infobox OKVirheellinen NIMI-arvo: 
Villaspeciosa (sardiksi Biddaspitziòsa) on kaupunki ja kunta Italiassa Sardinian hallintoalueella Etelä-Sardinian maakunnassa. Kunnassa on arviolta 2 570 asukasta (vuonna 2016) ja sen pinta-ala on 27,19 neliökilometriä. Se sijaitsee 7 metrin korkeudella merenpinnan yläpuolella.
Aiheesta muualla

Kuvia tai muita tiedostoja aiheesta Villaspeciosa Wikimedia Commonsissa
Etelä-Sardinian maakunta
Arbus | Armungia | Ballao | Barrali | Barumini | Buggerru | Burcei | Calasetta | Carbonia | Carloforte | Castiadas | Collinas | Decimoputzu | Dolianova | Domus de Maria | Domusnovas | Donori | Escalaplano | Escolca | Esterzili | Fluminimaggiore | Furtei | Genoni | Genuri | Gergei | Gesico | Gesturi | Giba | Goni | Gonnesa | Gonnosfanadiga | Guamaggiore | Guasila | Guspini | Iglesias | Isili | Las Plassas | Lunamatrona | Mandas | Masainas | Monastir | Muravera | Musei | Narcao | Nuragus | Nurallao | Nuraminis | Nurri | Nuxis | Orroli | Ortacesus | Pabillonis | Pauli Arbarei | Perdaxius | Pimentel | Piscinas | Portoscuso | Sadali | Samassi | Samatzai | San Basilio | San Gavino Monreale | San Giovanni Suergiu | San Nicolò Gerrei | San Sperate | San Vito | Sanluri | Santadi | Sant’Andrea Frius | Sant’Anna Arresi | Sant’Antioco | Sardara | Segariu | Selegas | Senorbì | Serdiana | Serramanna | Serrenti | Serri | Setzu | Seui | Seulo | Siddi | Siliqua | Silius | Siurgus Donigala | Soleminis | Suelli | Teulada | Tratalias | Tuili | Turri | Ussana | Ussaramanna | Vallermosa | Villacidro | Villamar | Villamassargia | Villanova Tulo | Villanovaforru | Villanovafranca | Villaperuccio | Villaputzu | Villasalto | Villasimius | Villasor | Villaspeciosa
Virgin Oil Co.

Virgin Oil Co.
Kemopetrol esiintymässä Virgin Oil Co:n klubilla vuonna 2007.
Virgin Oil Co. oli S-ryhmään kuulunut ravintola, joka toimi Uudessa ylioppilastalossa Helsingin keskustassa. Vuonna 2006 avattua tilaa kutsuttiin monitoimiravintolaksi, sillä toimitilaan kuuluivat myös olutbaari ja klubi, jossa järjestettiin keikkoja. Ravintolassa oli 190 asiakaspaikkaa ja klubille mahtui 850 ihmistä. Virgin Oil Co. toiminta päättyi vuoden 2019 lopussa, kun sen vuokrasopimus päättyi.
Viitalampi (Soini)

| Viitalampi |
| --- | --- |
 Viitalampi heinäkuussa 2024 uimarannalta nähtynä.
Valtiot:  Suomi
Maakunnat:  Etelä-Pohjanmaa
Kunnat:  Soini
Koordinaatit:  62°47′57″N, 24°06′58″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Ähtärinjärven alue (35.43)
Laskuoja:  oja Tillikkapuroon 
Järvinumero:  35.437.1.004
Mittaustietoja
Pinnankorkeus:  190,8 m  
Pituus:  550 m  
Leveys:  200 m  
Rantaviiva:  1,336 km  
Pinta-ala:  8,496 ha  
Saaria:  ei saaria 
 fiViitalampi 
Viitalampi on Etelä-Pohjanmaalla Soinissa Kukonkylän lähellä sijaitseva lampi.
Maantietoa

Viitalammen pinta-ala on 8,5 hehtaaria, se on 550 metriä pitkä ja 200 metriä leveä. Lammella ei ole kartan mukaan saaria. Lampi on luodattu ja siitä on julkaistu syvyyskartat. Sen rantaviivan pituus on 1,3 kilometriä.
Vesistösuhteet

Viitalampi sijaitsee Kokemäenjoen vesistössä (vesistöaluetunnus 35) Ähtärin ja Pihlajaveden reittien valuma-alueen (35.4) Ähtärinjärven alueella (35.43), jonka Leväjoen valuma-alueeseen (35.437) se kuuluu. Lammen vedenpinnan korkeus on 190,8 metriä mpy.
The Enigma of Life

| The Enigma of Life Sirenia |
| --- | --- | --- |

Studioalbumin tiedot
 Äänitetty : heinä–marraskuu 2010 Sound Suite Studios
 Julkaistu: 21. tammikuuta 2011
 Tuottaja(t): Morten Veland
 Tyylilaji: sinfoninen metalli goottimetalli
 Kesto: 59.06
 Levy-yhtiö: Nuclear Blast
Sirenian muut julkaisut
| The 13th Floor 2009 | The Enigma of Life 2011 | Perils of the Deep Blue 2013 |
The Enigma of Life on Sirenian viides studioalbumi, joka julkaistiin 21. tammikuuta 2011. Se on yhtyeen toinen espanjalaisen laulaja Ailynin kanssa.
Kappaleesta ”The End of It All” kuvattiin musiikkivideo.
Kappaleet

The End of It All – 4.31
Fallen Angel – 3.59
All My Dreams – 4.42
This Darkness – 4.00
The Twilight in Your Eyes – 4.00
Winter Land – 3.55
A Seaside Serenade – 5.53
Darkened Days to Come – 4.22
Coming Down – 4.38
This Lonely Lake – 3.33
Fading Star – 4.46
The Enigma of Life – 6.14
Kappaleet > Bonuskappaleet

Oscura Realidad – 4.31
The Enigma of Life – 5.52 (Akustinen versio)
Kokoonpano

Ailyn – laulu
Morten Veland – kitarat, laulu, murinalaulu, bassokitara, kosketinsoitin, musiikkiohjelmointi, rummut
Kokoonpano > Vierailevat muusikot

Stephanie Valentin – viulu
Emilie Lesbros, Emmanuelle Zoldan, Damien Surian, Mathieu Landry, Sandrine Gouttebel – kuorolaulu
Arvostelut

About.com:
AllMusic:
Aiheesta muualla

Albumi The Enigma of Life Encyclopaedia Metallum -sivustolla (englanniksi)
The Enigma of Life discogs.com-sivustolla (englanniksi)
Sirenia
| --- | --- |
Studioalbumit:   At Sixes and Sevens  An Elixir for Existence  Nine Destinies and a Downfall  The 13th Floor  The Enigma of Life  Perils of the Deep Blue  The Seventh Life Path  Dim Days of Dolor  Arcane Astral Aeons  Riddles, Ruins & Revelations  1977 
EP:t:   Sirenian Shores
Villasor

| Villasor (Bidd'e Sòrris) |
| --- | --- |

 vaakuna
 Sijainti Etelä-Sardinian maakunnassa
 Villasor
 Koordinaatit: 39.380°0′0″N, 8.941°0′0″E 
Valtio:   Italia
Alue:  Sardinia
Maakunta:  Etelä-Sardinian maakunta
Pinta-ala:  
 – Kokonaispinta-ala:  86,79 km²
Korkeus:  25 m
Väkiluku:  6 929
Aikavyöhyke:  UTC+1
 – Kesäaika:  UTC+2
Postinumero:  09034
Suuntanumero(t):    070
Rekisterikilpi:  SU
 
 http://www.comune.villasor.ca.it/ 
Infobox OKVirheellinen NIMI-arvo: 
Villasor (sardiksi Bidd'e Sòrris) on kaupunki ja kunta Italiassa Sardinian hallintoalueella Etelä-Sardinian maakunnassa. Kunnassa on arviolta 6 929 asukasta (vuonna 2016) ja sen pinta-ala on 86,79 neliökilometriä. Se sijaitsee 25 metrin korkeudella merenpinnan yläpuolella.
Aiheesta muualla

Kuvia tai muita tiedostoja aiheesta Villasor Wikimedia Commonsissa
Etelä-Sardinian maakunta
Arbus | Armungia | Ballao | Barrali | Barumini | Buggerru | Burcei | Calasetta | Carbonia | Carloforte | Castiadas | Collinas | Decimoputzu | Dolianova | Domus de Maria | Domusnovas | Donori | Escalaplano | Escolca | Esterzili | Fluminimaggiore | Furtei | Genoni | Genuri | Gergei | Gesico | Gesturi | Giba | Goni | Gonnesa | Gonnosfanadiga | Guamaggiore | Guasila | Guspini | Iglesias | Isili | Las Plassas | Lunamatrona | Mandas | Masainas | Monastir | Muravera | Musei | Narcao | Nuragus | Nurallao | Nuraminis | Nurri | Nuxis | Orroli | Ortacesus | Pabillonis | Pauli Arbarei | Perdaxius | Pimentel | Piscinas | Portoscuso | Sadali | Samassi | Samatzai | San Basilio | San Gavino Monreale | San Giovanni Suergiu | San Nicolò Gerrei | San Sperate | San Vito | Sanluri | Santadi | Sant’Andrea Frius | Sant’Anna Arresi | Sant’Antioco | Sardara | Segariu | Selegas | Senorbì | Serdiana | Serramanna | Serrenti | Serri | Setzu | Seui | Seulo | Siddi | Siliqua | Silius | Siurgus Donigala | Soleminis | Suelli | Teulada | Tratalias | Tuili | Turri | Ussana | Ussaramanna | Vallermosa | Villacidro | Villamar | Villamassargia | Villanova Tulo | Villanovaforru | Villanovafranca | Villaperuccio | Villaputzu | Villasalto | Villasimius | Villasor | Villaspeciosa